Period: Ur III
Genre: Administrative
Transliteration:
<SURFACE>
di-til-la
{diš}ur₃-re-ba-ab-du₇ arad
{diš}šeš-kal-la
{diš}nam-mah{d}ba-ba₆
{diš}ur-sa₆-ga
{diš}nin-arhuš-su₃
dumu-ni me
arad hu-ru ugula kisal me
igi sukkal-mah-še₃ ne-ne in-gar-eš
hu-ru ama-ar-gi₄-me in-gar-ra
lu₂-inim-ma-bi ga-mu <unk> bi₂-in-eš
lu₂-bi nu-mu-da-de₆
nam <unk> še₃
dumu hu-ru-ra
ba-na-gi-ne₂-eš
ur{d}nun-gal dumu erin-da maškim
{diš}nin-hi-li-su₃ dumu lu₂-na {lu₂}azlag₂
{diš}lu₂{d}nin-šubur dumu ur{d}ba-ba₆ {lu₂}azlag₂-ke₄
in-tuku-am₃
mu nin-hi-li-su₃ e₂ ab-ba-na-ka ab-da-tuš-a
lu₂{d}nin-šubur nam-lu₂-la ga-ba-a-hul-a-še₃
nam-dam-ni-ta nin-hi-li-su₃-ke₄
tug₂ ib₂-da-an-ur₃
lu₂-gu₃-de₂-a dumu ur-sa₆-ga maškim
<unk>{d}nanna sukkal-mah ensi₂
mu us₂-sa bad₃ mar-tu ba-du₃

Cuneiform:
<SURFACE>
𒁲𒌀𒆷
𒁹𒃡𒊑𒁀𒀊𒌌𒀴
𒁹𒋀𒆗𒆷
𒁹𒉆𒈤𒀭𒁀𒌑
𒁹𒌨𒊷𒂵
𒁹𒎏𒃣𒋤
𒌉𒉌𒈨
𒀴𒄷𒊒𒉺𒆦𒈨
𒅆𒈛𒈤𒂠𒉈𒉈𒅔𒃻𒌍
𒄷𒊒𒂼𒅈𒄄𒈨𒅔𒃻𒊏
𒇽𒅗𒈠𒁉𒂵𒈬<unk>𒉈𒅔𒌍
𒇽𒁉𒉡𒈬𒁕𒁺
𒉆<unk>𒂠
𒌉𒄷𒊒𒊏
𒁀𒈾𒄀𒉌𒌍
𒌨𒀭𒉣𒃲𒌉𒂞𒁕𒉺𒁽
𒁹𒎏𒄭𒇷𒋤𒌉𒇽𒈾𒇽𒌆
𒁹𒇽𒀭𒎏𒋚𒌉𒌨𒀭𒁀𒌑𒇽𒌆𒆤
𒅔𒌇𒀀𒀭
𒈬𒎏𒄭𒇷𒋤𒂍𒀊𒁀𒈾𒅗𒀊𒁕𒆪𒀀
𒇽𒀭𒎏𒋚𒉆𒇽𒆷𒂵𒁀𒀀𒅆𒌨𒀀𒂠
𒉆𒁮𒉌𒋫𒎏𒄭𒇷𒋤𒆤
𒌆𒌈𒁕𒀭𒃡
𒇽𒅗𒌤𒀀𒌉𒌨𒊷𒂵𒉺𒁽
<unk>𒀭𒋀𒆠𒈛𒈤𒉺𒋼𒋛
𒈬𒍑𒊓𒂦𒈥𒌅𒁀𒆕